Notum sit omnibus quod Ilio de Laval concessit loco Marciniacensi decimam quam habuit de Pomeriis pro viginti quinque solidis pro salute animae suae suorumque antecessorum. Hoc donum laudavit uxor sua et filii sui Ilio et Artaldus, Ildinus et Bernardus Dalmacius, audiente Petro de Sevenga et Roberto Fuseio, tempore domni Pontii prioris qui inde nummos liberare fecit.